มวยล้ม?
โดย...แบงก์กลิ้ง
14 ก.ย. 2558

โดย...แบงก์กลิ้ง
ช่วงนี้มีข่าวลือหนาหูว่า การสรรหากรรมการผู้จัดการธนาคารอาคารสงเคราะห์ หรือ ธอส. อาจเป็นมวยล้มต้มคนดู เพราะว่ากันว่างานนี้อาจจะมีการสรรหากันใหม่ เริ่มตั้งแต่ต้นจนจบกระบวนการเลยทีเดียว เพื่อเตรียมปูทางให้ลูกน้องเก่าคนสนิทของคนระดับรัฐมนตรีจะเข้ามาทำงานที่นี่
ส่วนจะเท็จจริงอย่างไร เรื่องนี้ต้องขอบอกว่าขึ้นอยู่กับวิจารณญาณของผู้ฟัง และแล้วแต่ตรรกะของคนมองว่างานนี้ใครดี ใครเหมาะ ใครไม่เหมาะกับตำแหน่งนี้หรือไม่
แต่ไม่ว่าปรากฏการณ์จริงจากนี้จะออกมาเป็นเช่นไร ก็อย่าได้ลืมว่าการสรรหาของเดิมได้มีการเปิดรับสมัครตามกระบวนการสรรหาอย่างถูกต้อง แถมคนที่มายื่นใบสมัครชิงตำแหน่งก็จัดได้ว่าเป็นผู้มีคุณสมบัติที่ดี ฉะนั้นหากจะล้มกันจริงๆ ก็ต้องมีเหตุผลพอสมควร ถ้าบุ่มบ่ามกระทำการใดๆ ไปโดยมิชอบ ระวังจะถูกฟ้องร้องเอาได้ง่ายๆ